stanford-oval/wikipedia huggingface dataset:
אודה קרוהג

| --- | --- |

כריסטיאן קרוהג, דיוקן אשתו אודה קרוהג
 לידה:  11 ביוני 1860 Åsgårdstrand, נורווגיה 
 פטירה:  19 באוקטובר 1935 (בגיל 75) אוסלו, נורווגיה 
 מקום קבורה:  Vår Frelsers gravlund 
 תקופת הפעילות:  1880–1935 (כ־55 שנים) 
 תחום יצירה:  ציור 
 זרם באמנות:  Kristiania Bohemians 
 יצירות ידועות:  Gunnar Heiberg, the Author 
 בן או בת זוג:  כריסטיאן קרוהג (4 באוקטובר 1888–ערך בלתי־ידוע)  Jørgen Engelhart (18 ביוני 1881–22 בספטמבר 1885) 
 צאצאים:  Nana Krohg Schweigaard, פר קרוהג 
 חתימה:   
 
אודה קרוהג (בנורווגית: Oda Krohg‏; 11 ביוני 1860 – 19 באוקטובר 1935) הייתה ציירת נורווגית, ואשתו של מורה ועמיתה כריסטיאן קרוהג.
ביוגרפיה

היא הייתה בתם השנייה של הפרקליט הציבורי כריסטיאן לסון ואלכסנדרה קתרין הנרייט פון מונטה אפ מורגנשטיינה. היא גדלה במשק בית ליברלי-שמרני, יחד עם שמונה אחיות ושני אחים. אחיה פר לסון הפך למלחין ידוע ואחותה קרוליין "באקן" לסון זמרת וסופרת.
בשנת 1881 התחתנה עם איש העסקים יורגן אנגלהרדט (1852–1921), עימו נולדו לה שני ילדים. היא נפרדה מאנגלהרדט בשנת 1883, והתגרשה ממנו בשנת 1888. בשנת 1885 היא הפכה לתלמידה של אריק ורנסקיולד וכריסטיאן קרוהג, אליו נישאה באוקטובר 1888. בשנת 1885 נולדה בתם ננה וב-1889 בנם. פר קרוהג שגם הפך לצייר.
פריז

בתקופה 1901–1909 התגוררה המשפחה בפריז. ב-kafeinteriør התחריט של אדוורד מונק (1893), מתואר את אודה מוקפת בוהמיינים ואנשים קרובים אליה: מונק, כריסטיאן קרוהג, יאפה נילסן, הנס יגר, גונאר הייברג ויורגן אנגלהרדט. בספרו Syk Kjærlihet ("אהבה חולה", 1893), מתאר הנס יגר משולש אהבה בו היה מאוהב מאוד באישה שעומדת להתחתן עם צייר. אומרים שאודה הייתה המודל של האישה, והספר מתאר את הקשר בין יגר, אודה וכריסטיאן במהלך הקיץ והסתיו 1888.
ברלין-פריז

בשנות ה-90 של המאה ה-19 משפחת קרוהג עברה לברלין.
בברלין התאהבה אודה קרוהג בבמאי גונר הייברג ובשנת 1897 לקחה את אחד מילדיה, בנה פר ועברה להתגורר בפריז עם הייברג. בעלה נכנס לתפקיד מדריך אמנות באקדמיה קולארוסי בפריז זמן לא רב לאחר מכן ואודה השיגה סטודיו אמן במונפרנס.
תוך זמן קצר התוודעה לכמה מהאמנים המובילים בעיר, כולל אנרי מאטיס. בשנת 1903 הציגה בסלון דה פריז, וכעבור שנה קיימה את התערוכה הראשונה שלה בסלון הסתיו, שם המשיכה להיות מעורבת בקביעות עד 1909. במהלך תקופה זו היא הייתה בקשר עם המשורר ומבקר האמנות יאפה נילסן. אודה נפרדה ממנו וחזרה לבעלה. כעבור זמן קצר הם חזרו לאוסלו.
יצירה

היא הייתה בעלת השכלה פורמלית מעטה באמנות, אבל קלטה במהירות את הידע של הסביבה האמנותית שהיא הייתה חלק ממנה. הופעת הבכורה שלה הייתה בשנת 1886 עם הציור העששית היפנית, הנמצאת כעת בגלריה הלאומית של נורווגיה. שנותיה הראשונות כאמנית נתפסות כדוגמה לציור רומנטי חדש. עבודות הדיוקן המאוחרות שלה יוצרות רושם חזק יותר. אודה קרוהג ידועה בנופיה, ועבודות אחרות. היא ציירה גם דיוקנאות של אסטה הנסטין, איוואר ארסניוס, גונאר הייברג, יוהנה דיבוואד וכריסטיאן קרוהג.
אודה הייתה גם דמות מרכזית בתנועה האנטי-תרבותית של הבוהמיינים בכריסטיאניה (הפכה לאוסלו משנת 1924) בשנות ה-80 וה-90.
הדימוי הציבורי שלה כנסיכה בוהמית טשטש במידה מסוימת את הרושם של ציירת מוכשרת.
אודה קרוהג הציגה את עבודותיה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי.
היא נקברה בבית העלמין הלאומי באוסלו.
גלריה

מונק, הבוהמיינים עם אודה
כריסטיאן קרוהג
עששית יפנית
לפנות ערב
אקורדיון
ילדה עצובה
הערות שוליים

↑  Anne Wichstrøm, Oda Krohg, Norsk biografisk leksikon, 2020-02-25
↑  Anne Wichstrøm, Oda Krohg, Norsk kunstnerleksikon, 2019-08-15
↑  hypertexter.se: Kultur: Konst och radikalfeminism, del 1, web.archive.org, ‏2007-10-09
↑  Norwegian Women Painters: 1893 Exposition, arcadiasystems.org
| --- | --- |
בקרת זהויות :  PLWABN: 9811338360805606  BIBSYS: 90086453  GND: 119360861  ISNI: 0000 0001 0903 1901  KulturNav: 35ce7c43-f1f2-4a07-a3a4-d40d2913eb9d  LCCN: n88271995  NKC: mzk2011622360  NTA: 143938746  RKD: 46522  SUDOC: 161280668  ULAN: 500069715  VIAF: 54956232   WorldCat (עם VIAF): 54956232
אארטי מאן

| --- | --- |
אין תמונה חופשית
 לידה:  3 במרץ 1978 (בת 46) קונטיקט, ארצות הברית
 שם במה:  אארטי מאן
 מדינה:  ארצות הברית 
 תקופת הפעילות:  מ-2006
 מקום לימודים:  בית הספר לאמנויות ע"ש טיש  אקדמיית שיידי סייד 
 פרופיל ב-IMDb
 
אַארְטִי מָאן (באנגלית: Aarti Mann; נולדה ב-3 במרץ 1978) היא שחקנית אמריקאית היא ידועה בעיקר בזכות גילום דמותה של פרייה קוטרפאלי בסדרה "המפץ הגדול" מבית CBS.
קורות חייה

מאן נולדה בשם אארטי מג'מדאר ("Aarti Majumdar") בקונטיקט. אמה, ואסנטי מג'מדאר, היא רופאת נשים. בגיל צעיר עברה עם משפחתה לפיטסבורג שבפנסילבניה.
מאן היא בוגרת "אקדמיית הצד האפל" ("Shady Side Academy") ו"קפלת פוקס". היא למדה קולנוע באוניברסיטת ניו יורק והחלה לשחק ב-2006. בתחילת הקריירה שיחקה בשורה של תפקידים קטנים, בהם בתפקיד שיילה בפרק בעונה השלישית של הסדרה "גיבורים".
מאן משתמשת בשני שמותיה כשם במה: אארטי מאן ואארטי מג'מדאר.
היא מתגוררת בלוס אנג'לס עם בעלה ובתה.
פילמוגרפיה

| שנה | שם | תפקיד | הערות |
| --- | --- | --- | --- |
| 2006 | The Memsahib | מיראביי |  |
| 2009 | Todays's Special' | אינה |  |
| 2011 | Pox | מיראביי |  |
| 2012 | The Monogamy Experiment | רבקה בהארי |  |
| 2015 | Danny Collins | האחות ניקיטה |  |
| 2015 | I'll See You in My Dreams | ד"ר דה סילבה |  |
| 2018 | שרון 1.2.3. | הית'ר |  |
| שנה | שם | תפקיד | הערות |
| --- | --- | --- | --- |
| 2008 | Quarterlife | סאריטה | פרק אחד (Home Sweet Home) |
| 2009 | גיבורים | שאילה | פרק אחד (Chapter Three – Building 26') |
| 2010 | צעירים חסרי מנוח | דוקטור | פרק אחד (Episode #1.9329) |
| 2010-2011 | המפץ הגדול | פרייה קוטרפאלי | 12 פרקים |
| 2012 | "העוקץ" | המלצרית אמי פאבאלי | פרק אחד (The Broken Wing Job) |
| 2013 | Suits | מריה מונרו | פרק אחד |
| 2013 | Wendell & Vinnie | ג'ינה | פרק אחד |
| 2013 | סקנדל | הסוכנת לורה קני | פרק אחד |
| 2015 | NCIS: ניו אורלינס | נהיר | פרק אחד |
| 2022 - הווה | הרכש החדש | ויולט | תפקיד ראשי, 8 פרקים |
הערות שוליים

1 2 3  Former Pittsburgher's role in 'The Big Bang Theory' comes to a head in finale
אארוקאר 2000

ערך זה עוסק באארוקאר 2000. אם התכוונתם למכונית ארוקאר שנת 1905, ראו .
אארוקאר 2000 (באנגלית: Aerocar 2000) היה אב טיפוס של אמצעי תחבורה המוגדר כסוג של "מכונית מעופפת", אשר תוכנן על ידי חברת Aerocar בתחילת שנות ה-2000 בארצות הברית.
ממאפייני "אארוקאר 2000"

בדגם "אארוקאר 2000" הורכב מנוע יחיד מסוג V8 צילינדרים 2.5 ליטר המפיק 350 כ"ס שמטרתו הייתה להניע את גלגלי הכביש וגם את המדחף ה-בי טורבו. המנוע היה מדגם "Lotus Esprit" (אנ') מתוצרת יצרנית מכוניות הספורט והמרוץ הבריטית "לוטוס" ("Lotus Cars" (אנ')).
דגם ה"אארוקאר 2000" הורכב מכנפי טיסה וזנב הניתנים להסרה כמו במכוניות אארוקאר שנבנו במהלך שנות ה-40 של המאה ה-20.
דגם מכונית "אארוקאר 2000" הפך למטוס על ידי גיבוי מתחת למודול הטיסה, אליו חוברה על ידי 6 סוגריים.
השימוש במנוע המכונית להנעה אווירית איפשר להשתמש באותה מערכת קירור לשני מצבי ההנעה. בקרת ההיסחפות מחוברת להגה של המכונית, לבקרת המצערת המחוברת למאיץ ולפקדי הטיסה המנוהלים על ידי מערכת אלקטרונית בשם "AutoFlight" באמצעות ג'ויסטיק שמוקם בתא הפיקוד.
לדגם תצוגה רב תכליתית צבעונית מחליפה את לוח המחוונים של הרכב הקלאסי. ה-GPS של המכונית מספק פונקציות ניווט בטיסה.
הפרויקט לא הושלם ו-2 היחידות שיוצרו הושבתו.
נתונים טכניים "אארוקאר 2000"

אורך הדגם - 8.2 מטר
מוטת כנפיים - 10.97 מטר
מהירות שיוט - 220 קמ"ש
מהירות מרבית - 270 קמ"ש
מהירות הזדקרות - 105 קמ"ש
טווח טיסה - 480 קמ"ש
גובה הדגם - 3.2 מטר
מעצב : "Ed Sweeney"
בדגם הורכב מנוע לוטוס
מדחף מסוג "MT-Propeller" (אנ') בעל 3 להבים
במודל הכביש תיבת הילוכים מבית שברולט ספרינט
הערות שוליים

↑  "אירוקאר 2000" Grossman, John (October 1996). "It's a car! It's a plane!". Boys' Life. Irving, TX: Boy Scouts of America: 40.
↑  "אירוקאר 2000" arc.aiaa.org/doi/abs
↑  "אירוקאר 2000" web.archive.org/web/20130415074655
אב-סול

| --- | --- |

 לידה:  23 בפברואר 1987 (בן 37) לוס אנג'לס, קליפורניה, ארצות הברית
 שם לידה:  הרברט אנתוני סטיבנס הרביעי
 שם במה:  Ab-Soul 
 מוקד פעילות:  ארצות הברית 
 תקופת הפעילות:  מ-2002
 מקום לימודים:  תיכון קרסון 
 עיסוק:  ראפר
 סוגה:  היפ הופ
 חברת תקליטים:  טופ דואוג אנטרטיינמנט 
 שיתופי פעולה בולטים:  באס, מק מילר, סיזה
 
הרברט אנתוני סטיבנס הרביעי (באנגלית: Herbert Anthony Stevens IV; נולד ב-23 בפברואר 1987) הוא ראפר אמריקאי.
קריירה

ב-2011 הוציא את אלבום הבכורה שלו, Longterm Mentality. האלבום הגיע למקום ה-73 במצעד אלבומי ה-R&B/היפ-הופ.
ב-2012 הוציא את אלבומו השני, Control System. האלבום כולל הופעות אורח של קנדריק לאמאר, סקולבוי קיו, דני בראון, ועוד. האלבום הגיע למקום ה-9 במצעד אלבומי הראפ של בילבורד.
ב-2014 הוציא את אלבומו השלישי, These Days.... האלבום זכה לתשבחות רבות.
ב-2016 הוציא את אלבומו הרביעי, Do What Thou Wilt.. האלבום נתמך על ידי הסינגלים "Huey Knew" ו-"Braille" אשר זכו להצלחה מסחרית רבה. האלבום עצמו זכה לתשבחות רבות. בסמוך לצאתו, נכנס אל המקום ה-9 במצעד אלבומי ה-R&B/היפ-הופ.
דיסקוגרפיה > אלבומי אולפן

2011: Longterm Mentality
2012: Control System
2014: These Days...
2016: Do What Thou Wilt.
דיסקוגרפיה > מיקסטייפים

2009: Longterm
2010: Longterm 2: Lifestyles of the Broke and Almost Famous
הערות שוליים

1 2 3  Ab-Soul, Billboard
↑  X. X. L. Staff, Ab-Soul, Control System - XXL, XXL Mag (באנגלית)
↑  Ab-Soul "Control System" Tracklist | Get The Latest Hip Hop News, Rap News & Hip Hop Album Sales | HipHop DX, web.archive.org, ‏2012-05-13
↑  These Days... by Ab-Soul (באנגלית), נבדק ב-2020-03-29
↑  Ab-Soul - Do What Thou Wilt., Album of The Year (באנגלית)
| --- | --- |
בקרת זהויות :  LCCN: no2015019180  MusicBrainz: acc12019-10e3-40aa-b4bf-66fbb4a692af  VIAF: 315084938   WorldCat (עם VIAF): 315084938
אגם מלאווי

אגם מלאווי (באנגלית: Lake Malawi) הידוע גם בשם אגם ניאסה (Lake Nyasa) הוא האגם הדרומי ביותר לאורכו של הבקע הסורי-אפריקני. האגם הוא השלישי בגודלו באפריקה והתשיעי בגודלו בעולם והוא שוכן על גבולן של המדינות מלאווי, מוזמביק וטנזניה. במימיו החמימים של האגם דגים מסוגים רבים יותר מאשר בכל אגם אחר בכדור הארץ. מגלה הארצות דייוויד ליווינגסטון היה איש המערב הראשון שתיאר את אגם מלאווי ועל כן כינויו בפי דוברי אנגלית רבים הוא "אגם ליווינגסטון".
גאוגרפיה

אורכו של אגם מלאווי מתואר במקורות שונים בין 560 ל-579 ק"מ ורוחבו כ-75 ק"מ בנקודה הרחבה ביותר. שטחו הכולל כ-29,600 קמ"ר. על חופו המערבי שוכנת מלאווי, על חופו המזרחי שוכנת מוזמביק ואילו בצפונו מדינת טנזניה. הנהר העיקרי המזין את האגם הוא נהר רוהוהו. מוצא האגם הוא בנהר שייר, שהוא אחד ממקורות נהר זמבזי.
גילוי האגם על ידי אירופאים והתיישבות במקום

דייוויד ליווינגסטון היה האירופאי הראשון שהגיע לגדת אגם מלאווי בשנת 1859 וקרא לו "אגם ניאסה". מאוחר יותר תבעה האימפריה הבריטית חזקה על רוב השטח סביב האגם והקימה במקום את המושבה ניאסלנד. פורטוגל השתלטה על חופיו המזרחיים של האגם, אף שהאיים ליקומה וצ'יזומולו (השוכנים סמוך לחוף המזרחי) יושבו על ידי מיסיונרים סקוטים מניאסלנד. איים אלה נותרו עד היום בשליטת מלאווי, אף שהם שוכנים בתחום המים הטריטוריאליים של מוזמביק.
בשנת 1914 נערך באגם קרב ימי קצר לאחר שספינה בריטית שדבר פרוץ מלחמת העולם הראשונה הגיע אליה, הטביעה ספינה גרמנית בצפונו של האגם, סמוך לטנזניה של היום, אשר הייתה אז מושבה גרמנית בשם טנגניקה.
גבולות מדיניים וסכסוכים סביב האגם

חלקו הגדול של האגם נמצא בתחומה של מדינת מלאווי, בעוד שכרבע משטחו נמצא בתחום מוזמביק וכולל את המים הסובבים את האיים ליקומה וצ'יזומולו הנמצאים בשליטת מלאווי. שני איים אלה הם האיים המיושבים היחידים באגם. על שני האיים מספר גדול של עצי באובב והם מיושבים באלפי תושבים.
שמו של האגם נמצא במחלוקת בין המדינות השוכנות לחופיו. בעוד שמלאווי טוענת כי שמו הנכון הוא "אגם מלאווי", במפות בינלאומיות שונות ואף מדינות אחרות (הבולטת בהן טנזניה) טוענות כי שמו הנכון הוא "אגם ניאסה". מקור המחלוקת הוא במחלוקות גאוגרפיות ופוליטיות באזור זה שתחילתן עוד בטרם הכרזת עצמאותה של מלאווי בשנת 1964, אז נודעה בשם ניאסלנד.
מיקומו של הגבול בין המדינות מלאווי לטנזניה במימי האגם הוא נושא למחלוקת בינלאומית. טנזניה טוענת כי הגבול בין המדינות צריך לעבור על קווי הגבול שבין המושבה הגרמנית למושבה הבריטית קודם לשנת 1914, בעוד שמלאווי טוענת כי מלוא שטח האגם, עד לחופי טנזניה, להוציא את שטח המים הטריטוריאליים של מוזמביק, שייכים לה. מקורו של הסכסוך בעת שהבריטים תפסו את שטחה של טנגניקה מידי הגרמנים במלחמת העולם הראשונה וקבעו כי מלוא שטח האגם היא תחת שיפוטה של ניאסלנד ואילו טנגניקה לא תשלוט בכל חלק של המים. סכסוך זה הוביל בעבר לעימותים של ממש, אולם מזה שנים מלאווי אינה אוכפת את טענתה לשליטה במי החופים של טנזניה. לאחרונה התלקח הסכסוך בשנות ה-90 כאשר דייגים טנזניים הואשמו בדיג במים הטריטוריאליים של מלאווי.
מדגה באגם

אגם מלאווי היה מקור מזון עיקרי לתושבים שעל חופיו, בזכות המדגה העשיר שבו. עיקרו של המדגה בדגי הצ'מבו, אחד מארבעה מינים ממשפחת האמנוניים (Cichlidae) וכן בדג הגדול ביותר באגם - שפמנון הקמפנגו. דגים מהווים ענף יצוא ראשי במלאווי, אולם אוכלוסיות הדגים באגם נמצאות בסכנת הכחדה בגלל דיג-יתר וזיהום.
באגם אף אוכלוסיית חלזונות גדולה, חלקם נגועים במחלת הבילהרציה. במשך שנים ארוכות הכחישה ממשלת מלאווי כי חלזונות האגם נגועים בבילהרציה מחשש שמא הדבר יפגע בתנועת התיירות, אולם מאז הוחלף שלטונו של הדיקטטור הייסטינגס באנדה (1961-1994), קיימת הכרה בקיום בילהרציה לאורך חופי האגם. עקב דיג-יתר של אמנוניים הניזונים מן החלזונות, התרבתה אוכלוסיית החלזונות לרמה המהווה סכנה למתרחצים בחופיו הדרום מזרחיים של האגם.
הפארק הלאומי של אגם מלאווי

הפארק הלאומי של אגם מלאווי נמצא בשטחה של מדינת מלאווי בקצהו הדרומי של האגם ושטחו 94 קמ"ר מהם 7 ק"מ באגם עצמו. הפארק הוכרז ב-24 בנובמבר 1980, והוא ידוע בדגה העשירה ההופכת אותו לדוגמה לאבולוציה המותאמת לסביבתה. מנימוק זה הפך הפארק לאתר מורשת עולמית של אונסק"ו בשנת 1984.
הפארק הלאומי של אגם מלאווי כולל את חצי האי כף מקליר (Cape Maclear) שאורכה כ-30 ק"מ ואת שטחי היבשה הסמוכים לה, 12 איים ואת שטח הימה שבקרבתם של אזורים אלה עד לטווח של 100 מטר מהחוף. בפארק בתי גידול הכוללים חופים מסולעים וחוליים, ביצות ולגונות וכן גבעות מיוערות. בתי גידול אלה משתרעים בין חופי האגם בגובה של כ-500 מטר ועד לגובה של 1,140 מטר בנקודה הגבוהה ביותר בכף מקליר.
האקלים בפארק הוא סובטרופי שבו 7–8 חודשים יבשים והיתר גשומים. כמות המשקעים הממוצעת מגיעה ל-500 מ"מ בשנה, אך היא נתונה לתנודות קיצוניות, והטמפרטורה השנתית הממוצעת עומדת על 27°C. מימי האגם צלולים באופן יוצא דופן, והאגם הוא העשיר בעולם במספר מיני דגים שחיים בו. אלה מוערכים בכ-500 עד 1,000 מינים שונים של דגים ולכמחצית מהם נוכחות במימי הפארק הלאומי. ההערכה היא שכ-90% ממיני הדגים הם אנדמיים לפארק, ומאפיין זה נכון בעיקר למשפחת האמנוניים (Cichlidae) שמונה כ-350 מינים שונים באגם, 30% מכלל המינים המוכרים במשפחה זו, ורק 5 מהם מצויים גם במקומות אחרים. מבין אלה ידוע במיוחד הוא דג המבונה.
הפאונה באגם כוללת 28 מיני יונקים, ובהם ההיפופוטם, צביונים, הבבון, הקוף הירוק, חזיר היבלות המצוי, פילים ועוד. בעבר חיו בפארק מיני יונקים נוספים כמו הקודו המסורטט, הנמר והאימפלה. הפארק עשיר גם בציפורים והאיים שבתחומו הם אזורי קינון חשובים.
נוכחות אנושית התקיימה בפארק בתקופת הברזל במאה ה-4 וכף מקליר היה אתר חשוב בסחר בשנהב ובעבדים.
האגם מהחלל
חוף מוואיה במלאווי
אמנון רדום באגם.
מראה בחופו של האגם בתחומי הפארק הלאומי
דגי מבונה באגם מלאווי
אדריאן הייסטינגס

| --- | --- |
אין תמונה חופשית
 לידה:  23 ביוני 1929 קואלה לומפור, מלזיה 
 פטירה:  30 במאי 2001 (בגיל 71) לידס, הממלכה המאוחדת 
 מקום לימודים:  ווסטר קולג', אוקספורד  Douai School 
 מוסדות:  אוניברסיטת לידס (1985–1996)  אוניברסיטת זימבבואה  אוניברסיטת אברדין 
 תלמידי דוקטורט:  Tudor Francis Lloyd Griffiths 
 
אדריאן הייסטינגס (באנגלית: Adrian Hastings;‏ 23 ביוני 1929 – 30 במאי 2001) היה פרופסור לדתות ותאולוגיה, חוקר הנצרות המודרנית, כומר קתולי ופעיל פוליטי בזירה הבינלאומית.
חייו

הייסטינגס נולד ב-1929 בקואלה לומפור שבמאלזיה למשפחה אנגלית קתולית ששהתה שם בתקופת השלטון הקולוניאלי באי. בצעירותו החליט הייסטינגס לפנות ללימודי כמורה אותם השלים בדוה שבצפון צרפת, עיר שהיא מרכז ללימודים קתולים-אנגליים עוד מימי היותה מפלט לקתולים הנרדפים באנגליה של המאה השש עשרה. לאחר לימודים אקדמיים באוקספורד יצא הייסטינגס למלא תפקידים שונים במסגרת הכנסייה הקתולית באוגנדה שם שהה כעשרים שנה, ובמקביל השלים את לימודיו האקדמיים ברומא, והתמחה בתאולוגיה אנגליקנית. הייסטינגס שב לבריטניה ב-1966 ומילא שם תפקידים שונים בשליחות הכנסייה תוך הסתייגות משמרנות היתר של הכנסייה שלא הלמה לדעתו את זמנו, בפרט בקשר לאיסור החיתון לכמרים (הוא עצמו נשא אישה על אף היותו כומר קתולי). במקביל המשיך בעבודתו האקדמית ובפעילות פוליטית. ב-1982 חזר לאפריקה וכיהן מספר שנים כפרופסור לדתות בזימבבווה. ב-1985 שב הייסטינגס לבריטניה וכיהן שנים ארוכות באוניברסיטת לידס כפרופסור לתאולוגיה. הייסטינגס נפטר בשנת 2001 בלידס בגיל 71.
הייסטינגס השתתף פעמים רבות בפעילות פוליטית בנושאים בינלאומיים. הדוגמאות הבולטות מתוכן הן חשיפת הטבח שביצעו הפורטוגזים במוזמביק ב-1973 (פעילות שסייעה להשגת עצמאות במדינה זו), והמחאה נגד הטיהורים האתניים בבוסניה ובקוסובו.
על פרסומיו

הייסטינגס שילב כל ימיו בין כתיבה אקדמית ענפה שכללה פרסום של למעלה מארבעים ספרים – בעיקר בנושא הנצרות באנגליה ובאפריקה במאה העשרים ובימי הביניים – ובין כמורה קתולית בסגנון מיוחד, ופעילות פוליטית כנגד עוולות בזירה הבינלאומית.
ספרו החשוב ביותר של הייסטינגס הוא הספר בנייתן של אומות העוסק במקורותיה של הלאומיות ובהתפתחותה. בספר זה הוא קורא תיגר על האסכולה המודרניסטית בחקר הלאומיות (הובסבאום, אנדרסון, גלנר ועוד), מצביע על הופעתה המוקדמת של הלאומיות באנגליה כבר בעומק ימי הביניים, ומחדד את הקשר שבין דת ולאומיות – בפרט בנוגע לעולם הנוצרי ולהסתמכותו על התנ"ך.
בין כתביו

אדריאן הייסטינגס, בנייתן של אומות: התנ"ך והיווצרות מדינות הלאום, 2008, בהוצאת שלם.
Church and Mission in Modern Africa. London: Burns & Oates, 1967
A Concise Guide to the Documents of the Second Vatican Council. 2 vols. London: Darton, Longman & Todd, 1968- 69.
Wiriyamu. London: Search Press, 1974
In Filial Disobedience. Great Wakering: Mayhew-McCrimmon, 1978
A History of African Christianity, 1950-1975. Cambridge: Cambridge University Press, 1979
A History of English Christianity 1920-1985. London: Collins, 1986
The Church in Africa, 1450-1950. Oxford: Clarendon Press, 1994
ראו גם

לאומיות
אולימפיה לייפאיה

אולימפיה לייפאיה (בלטבית: Olimpija Liepāja, או בקיצור אולימפיה) היה מועדון כדורגל לטבי מהעיר לייפאיה.
היסטוריה

אולימפיה לייפאיה היה אחד ממועדוני הכדורגל הכי פופולארים בלטביה בשנות ה-20 וה-30, היה זה גם מועדון שהיה גרעין הבסיס של הלטבי לנבחרת הכדורגל הלאומית בשנותיה הראשונות ועד למלחמת העולם השנייה, בה הסתיימה דרכה של המועדון. מ"אולימפיה" ישירות יצאו לא פחות מ-17 שחקנים לנבחרת לטביה, ששיחקה בסך הכל 141 משחקים בנבחרת, וכבשו 12 שערים. השוער הארייס לזדינס, הקשר רודולפס קרונלקס והמגן פריסיס לאומניס שיחקו הכי הרבה משחקים - 18.  הכי הרבה שערים למועדון כבשו וולדמורס ז'ינס, שכבש 5 שערים ב-10 משחקים. הכי הרבה שחקני "אולימפיה" - 6 - השתתפו במשחק החוץ ב-21 באוגוסט 1926 מול ליטא. השוער הארייס לזדינס, הקשר רודולפס קרונלקס והמגן פריסיס לאומניס שיחקו הכי הרבה משחקים - 18.
למועדון 7 אליפויות הליגה הבכירה בלטביה מתקופה זו, והוא היה אחד ממעצבי הכדורגל הלטבי בשנותיו הראשונות, כי באותה תקופה רק קבוצת RFK ריגה זכתה ביותר תארים מקבוצת אולימפיה - 8. בשנת 1936 החל חלוץ נבחרת אוסטריה לשעבר אוטו פישר לאמן את הקבוצה. בארבע השנים עד תחילת המלחמה, בהנהגתו, השתתפה הקבוצה בשלוש אליפויות.
בשנים 1932 ו-1933, הקבוצה השתתפה גם באליפות לטביה בהוקי, וזכתה בתחרות המאסטר של אזור לייפאיה בשתי העונות, אך הפסידה לשחקני ההוקי "איחודים" של ריגה בגמר האליפות. ב-1941, עם הכיבוש הגרמני של לטביה, חזרה RFK לפעילות וקבוצות כדורגל לטביות אחרות השתתפו באליפויות 1942–1944, אך לאחר מכן התפרקה ונעלמה.
תארים

אליפות לטביה :
אלופה (7): 1927, 1928, 1929, 1933, 1936, 1938, 1939
Wish You Were Sober

"Wish You Were Sober" (בעברית: "הלוואי שהיית פיקח") הוא סינגל שהוקלט על ידי הזמר-יוצר האמריקאי קונאן גריי, כרצועה השנייה מתוך אלבום הבכורה שלו, Kid Krow. השיר נכתב על ידי גריי, יחד עם מפיקו, דניאל ניגרו. השיר יצא לאור ב-18 במרץ 2020 על ידי חברת ההקלטות ריפבליק רקורדס כסינגל החמישי מתוך האלבום.
רקע וכתיבה

השיר נכתב על טעויות העבר של גיל ההתבגרות של גריי. השיר מתמקד באירוע אחד מן העבר של גריי בו הוא התוודה בפני ידידתו כי הוא אוהב אותה בזמן שהיה תחת שכרות. השיר זכה לשבחים ממספר מבקרי מוזיקה, דוגמת סאם מרפי שתיאר את השיר כ"שיר הפופ הפשוט ביותר באלבום". ערוץ E! כתב על השיר כי: "השיר הוא מהפקות האינדי-פופ הטובות ביותר של גריי".
וידאו קליפ

ב-20 במרץ 2020, הוצא הוידאו קליפ הרשמי של השיר. הקליפ צבר למעלה מ-400 אלף צפיות תוך יומיים.
ביקורות

הזמרת-יוצרת האמריקאית טיילור סוויפט, שיבחה את השיר בסטורי האינסטגרם שלה. "אני אוהבת את האלבום כולו, אך את השיר הזה אני אוהבת יותר מכולם. יצירת מופת שקטה של גריי". הלן ארליך ממגין המוזיקה "Affinity" שיבחה את השיר וכתבה כי: "השיר הוא משב רוח מרענן באלבומו של גריי".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ניו זילנד | המצעד הניו זילנדי הרשמי | 14 |  |
היסטוריית יציאות

| מקום | תאריך יציאה | פורמט | חברת תקליטים |
| --- | --- | --- | --- |
| ארצות הברית | 18 במרץ 2020 | הורדה דיגיטלית | ריפבליק רקורדס |
הערות שוליים

↑  Westrom, Piper (17 במרץ 2020). "ALBUM REVIEW: Conan Gray holds nothing back on 'Kid Krow'". RIFF Magazine (באנגלית אמריקאית). נבדק ב-24 באוגוסט 2020. {{cite web}}:  (עזרה)
↑  "Conan Gray releases anti-party anthem 'Wish You Were Sober'". DIY (באנגלית). 19 במרץ 2020. נבדק ב-24 באוגוסט 2020. {{cite web}}:  (עזרה)
↑  "Kid Krow - Album by Conan Gray on Apple Music". נבדק ב-20 במרץ 2019. {{cite web}}:  (עזרה)
↑  Murphy, Sam (19 במרץ 2020). "A Track-By-Track First Impression Of Conan Gray's 'Kid Krow'". The Interns (באנגלית אמריקאית). נבדק ב-24 באוגוסט 2020. {{cite web}}:  (עזרה)
↑  Nilles, Billy (20 במרץ 2020). "The MixtapE! Presents The Weeknd, Kelsea Ballerini, Halsey and More New Music Musts". E! News (בAustralian English). נבדק ב-24 באוגוסט 2020. {{cite web}}:  (עזרה)
↑  "Conan Gray - Wish You Were Sober (Official Video)". YouTube. נבדק ב-24 באוגוסט 2020. {{cite web}}:  (עזרה)
↑  "Conan Gray's New Music Video For 'Wish You Were Sober' Is Finally Here & We Fkn Love It | MTV". MTV Australia (באנגלית). 23 במרץ 2020. נבדק ב-24 באוגוסט 2020. {{cite web}}:  (עזרה)
↑  Tilchen, Jordyn (7 באפריל 2020). "Conan Gray 'freaked' when Taylor Swift complimented his debut album". MTV. נבדק ב-22 בספטמבר 2020. {{cite web}}:  (עזרה)
↑  Kubrick, Katelyn (27 במרץ 2020). "This is how Conan Gray reacted to the recognition of Taylor Swift". Somag News (באנגלית אמריקאית). נבדק ב-27 במרץ 2020. {{cite web}}:  (עזרה)
↑  Ehrlich, Helen (18 במרץ 2020). "Conan Gray Drops Surprise Single, 'Wish You Were Sober' – An Analysis & Review". Affinity Magazine (באנגלית אמריקאית). נבדק ב-18 במרץ 2020. {{cite web}}:  (עזרה)
↑  HOT 40 SINGLES
| קונאן גריי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Kid Krow • Superache |  |
| מיני-אלבומים | Sunset Season |  |
| סינגלים | "Idle Town" • "Crush Culture" • "Generation Why" • "Checkmate" • "Comfort Crowd" • "Maniac" • "The Story" • "Wish You Were Sober" • "Heather"  • "Fake" • "Overdrive" • "Astronomy" • "People Watching" • "Telepath" • "Jigsaw" • "Memories" • "Yours" |  |
| סיבובי הופעות | The Comfort Crowd Tour (2019) • The Kid Krow Tour (2020) |  |
| --- | --- |
בקרת זהויות :  MusicBrainz release group: 9dba73f9-3835-44a0-b1b4-7f44c282fa20  MusicBrainz work: ff624575-4f81-4f1a-b9a9-4338930eaeb7 
טיילור סוויפט שיבחה את השיר וכתבה עליו כי הוא השיר האהוב עליה מאלבומו של גריי.
TERF

TERF (או terf, בעברית נכתב טֶרְף) הם ראשי התיבות של trans-exclusionary radical feminist ("פמיניסטית רדיקלית מדירת טרנסיות"). המונח, שתועד לראשונה בשנת 2008, התייחס במקור לפמיניסטיות רדיקליות המאמצות סנטימנטים הנחשבים טרנספוביים כגון היצמדות להגדרה הביולוגית ל"אישה" ודחיית הקביעה כי נשים טרנסיות הן נשים, הדרת נשים טרנסיות ממרחבים לנשים בלבד (כגון חדרי הלבשה, שירותים ציבוריים ומכוני כושר נפרדים), התנגדות להשתתפות נשים טרנסג'נדריות בספורט נשים, והתנגדות לזכויות טרנסג'נדרים באופן כללי. משמעות המונח התרחבה מאז, וכיום הוא מתייחס באופן נרחב יותר לאנשים התומכים בהדרת טרנסיות, גם אם הם לא מעורבים בצורה כלשהי בפמיניזם רדיקלי.
אלו המכונות "טֶרְפִיות" לרוב דוחות את המונח או רואות בו כינוי גנאי; חלקן מגדירות את עצמן כ"ביקורתיות לגבי מגדר" (באנגלית: "gender critical"). מבקרי המונח "TERF" אומרים כי נעשה בו שימוש בצורה נרחבת מדי, ככינוי גנאי, ברטוריקה אלימה. בשיח האקדמי אין הסכמה לגבי השאלה האם המונח נחשב לכינוי גנאי.
בנובמבר 2022 הגדיר מכון למקין למניעת רצח עם את תנועת הביקורתיות כלפי מגדר כ"תנועה פשיסטית המקדמת אידאולוגיית רצח עם השואפת להכחדה מוחלטת של זהות טרנסית מהעולם."